നിര്മാണത്തിലിരിക്കുന്ന റോഡിന്റെ സംരക്ഷണഭിത്തി വീടിനു മുകളിലേക്ക് ഇടിഞ്ഞുവീണു രാജാക്കാട്: ചെമ്മണ്ണാര് ഗ്യാപ്പ് റോഡിന്റെ ഭാഗമായി നിര്മാണം നടന്നുകൊണ്ടിരിക്കുന്ന മാവറസിറ്റി ഭാഗത്ത് കലുങ്കിനോടുചേര്ന്ന് നിര്മിച്ച കോണ്ക്രീറ്റ് സംരക്ഷണഭിത്തി ഇടിഞ്ഞ് വീടിന്റെ മുകളിലേക്കു പതിച്ചു. വഴിയരികിലുണ്ടായിരുന്ന 11 കെവി ഇലക്ട്രിക്ക് പോസ്റ്റും മറിഞ്ഞുവീണു. മാവറസിറ്റി തുരുത്തേല് തോമസിന്റെ വീടിനു മുകളിലേക്കാണ് മതില് മറിഞ്ഞുവീണത്. ശനിയാഴ്ച രാത്രി 12നാണ് സംഭവംം. രാത്രിയില് വലിയ ശബ്ദത്തോടെ എന്തോ വീഴുന്നതുകേട്ട് പുറത്തിറങ്ങി നോക്കിയപ്പോഴാണ് വീടിന്റെ ഒരു വശംചേര്ന്ന് സംരക്ഷണഭിത്തി വീണുകിടക്കുന്നത് കണ്ടത്. പോസ്റ്റ് മറിഞ്ഞുവീണതിനാല് കറണ്ടും പോയിരുന്നു. ഉടന്തന്നെ കെ എസ്ഇബി ഓഫീസില് അറിയിച്ച് കണക്ഷന് വിച്ഛേദിച്ചു. കലുങ്കിനോടുചേര്ന്ന് നിര്മിച്ച സംരക്ഷണഭിത്തിക്ക് ഉയരം കൂടുതലുള്ളതിനാല് ഫില്ലിംഗ് സൈഡില് വെള്ളം നിറഞ്ഞതാണ് ഇടിച്ചിലിന് കാരണമെന്ന് പറയപ്പെടുന്നു. സംരക്ഷണഭിത്തി നിര്മാണത്തിന് മതിയായ വലിപ്പത്തിലുള്ള കന്പി ഇട്ടില്ലെന്നും ആരോപണമുണ്ട്. നിര്മാണ സമയത്ത് ഉദ്യോഗസ്ഥര് സ്ഥലം സന്ദര്ശിക്കുന്നില്ലെന്നും ആരോപണമുണ്ട്.